******

**CRNA GORA**

**MINISTARSTVO FINANSIJA**

Na osnovu Zakona o državnoj imovini ("Službeni list CG", br.21/09 i 40/11), Uredbe o prodaji i davanju u zakup stvari u državnoj imovini („Sl.list CG“, br 44/10), i zaključka Vlade Crne Gore broj 07-1293 sa sjednice od 01. juna 2017. godine, Ministarstvo finansija objavljuje

# JAVNI P O Z I V

# ZA UČEŠĆE NA JAVNOM NADMETANJU ZA DAVANJE U ZAKUP NEPOKRETNOSTI U DRŽAVNOJ SVOJINI U OPŠTINI ROŽAJE

**1. Predmet javnog nadmetanja**

Predmet davanja u zakup je državna imovina u svojini Crne Gore koju čine:

* poslovni objekti sa pripadajućim zemljištem, upisani na katastarskim parcelama broj 1137/19, 1137/2, 1137/3 i 1137/4 iz lista nepokretnosti broj 305, KO Rožaje.

**2. Početna cijena na javnom nadmetanju**

##### Početna cijena zakupa na godišnjem nivou iznosi 6.137,87 €.

**3. Mjesto i vrijeme održavanja javnog nadmetanja**

Davanje u zakup nepokretnosti iz tačke 1 će se vršiti javnim, usmenim nadmetanjem u prostorijama Ministarstva finansija, Stanka Dragojevića 2, kancelarija broj 14, dana **23.06.2017. godine, petak, sa početkom u 10:00 časova.**

**4. Uslovi javnog nadmetanja**

Pravo da učestvuju na javnom nadmetanju imaju podnosioci prijava odnosno sva domaća i strana pravna i fizička lica, koja uplate depozit u iznosu od 5% od iznosa početne cijene zakupnine i to: **306,89 €.**

Depozit se uplaćuje na žiro-račun Ministarstva finansija **550-5590-94** - za učešće na javnom nadmetanju.

Obrazac Prijave za učešće na javnom nadmetanju može se dobiti u kancelariji broj 14, u Ministarstvu finansija, svakog radnog dana, do 22.06.2017. godine (od 10-15 časova).

Minimalanu promjenu raspona ponuda u postupku javnog nadmetanja utvrđuje Komisija za davanje u zakup državne imovine u skladu sa Uredbom o prodaji i davanju u zakup državne imovine putem javnog nadmetanja – aukcije ("Službeni list Crne Gore", br. 44/10).

Postupak javnog nadmetanja se završava ako nijedan od učesnika ni na treći poziv ne ponudi veću cijenu od do tada ponuđene najveće cijene.

U tom slučaju zakupcem se proglašava učesnik koji je prvi ponudio najveću postignutu cijenu.

Smatraće se da su ispunjeni uslovi za održavanje javnog nadmetanja, ako u naznačeno vrijeme pristupi makar jedan učesnik koji ponudi iznos početne cijene zakupnine na godišnjem nivou.

Učesnik koji ponudi najveću cijenu proglašava se zakupcem.

**5. Ostali uslovi javnog nadmetanja**

Zakupac je dužan da sa Vladom Crne Gore - Ministarstvom finansija zaključi Ugovor o zakupu predmetnih nepokretnosti u roku od 30 (trideset) dana od dana održavanja javnog nadmetanja.

Ukoliko zakupac ne zaključi ugovor o zakupu u predviđenom roku, gubi pravo na povraćaj depozita, a zakupodavac ima pravo da zaključi ugovor o zakupu predmetne imovine sa drugim ponuđačem na javnom nadmetanju koji je ponudio drugu najveću cijenu.

Pravo na povraćaj depozita gubi potencijalni zakupac koji podnese prijavu, a ne učestvuje, odnosno ne registruje se za javno nadmetanje.

Uplaćeni depozit će se vratiti ostalim učesnicima u roku od 7 (sedam) dana od dana javnog nadmetanja, a depozit izabranog ponuđača se zadržava i uračunava u cijenu zakupa.

Registracija učesnika će se vršiti u prostorijama Ministarstva finansija, Stanka Dragojevića 2, Podgorica, 15 minuta prije početka održavanja javnog nadmetanja.

Bliže informacije mogu se dobiti u Ministarstvu finansija – Direkcija za državnu imovinu, kontakt telefon: **020/248-512.**